Конкурс песні Еўрабачанне 1963
Конкурс песні Еўрабачанне 1963 стаў 8-м конкурсам Еўрабачанне. Ён прайшоў 23 сакавіка 1963 года ў Лондане (Вялікабрытанія) ў Шеппардс-Буш. Удзел у конкурсе прыняло 16 краін. Выйграла конкурс Данія ў першы раз, яе прадстаўлялі Грэта і Юрген Інгманн з песняй «Dansevise». Другое месца заняла Швейцарыя ў другі раз. Нідэрланды ўпершыню ў гісторыі конкурсу другі год запар не атрымалі ні аднаго ачка. Як і Нідэрланды ў 1960 годзе, Францыя адмовілася арганізоўваць конкурс 1963 у сябе на радзіме, і зноў на дапамогу прыйшла Вялікабрытанія. Упершыню прадзюсарам конкурсу з'яўлялася жанчына. Трансляцыя праводзілася адначасова з двух розных студый.